ملايين العائلات الميريكانية كاتواجه خطر طردها من الديور ديالها ابتداء من اليوم السبت، حيت ماقدراتش تخلص الكرا لمدة شهور كثيرة بسباب الأزمة اللي تسبب فيها وباء فيروس كورونا المستجد، مع انتهاء تعليق عمليات الطرد اللي كانت حامياهوم قبل منذ بداية الجايحة. وماوصلوش النواب فـ ميريكان، لبارح الجمعة، فالتوصل لاتفاق لمنح مهلة إضافية للكراية اللي كايواجهو مشاكل مالية، بسباب ظروف كورونا وتفشي المتحور الجديد “دلتا”. واقتارحات لجنة برلمانية تمديد المهلة حتى لـ31 دجنبر، لكن هذا العرض لم يحصل على دعم كافي بما في ذلك فـ صفوف الديمقراطيين، في طرح عندها تمديد مهلة السماح حتى 18 أكتوبر. وقالت الرئيسة الديمقراطية لمجلس النواب، نانسي بيلوسي، فبيان الجمعة “للأسف، لم يدعم أي جمهوري هذا الإجراء، من المخيب للأمل للغاية أن يرفض الجمهوريون في مجلسي النواب والشيوخ العمل معنا على هذه المسألة”. وكثر من 10 ملايين شخص ماخلصوش لكرا، حسب تقديرات “مركز أولويات الميزانية والسياسة”، منهم 3,6 مليون مهددين بالطرد من منازلهم في مهلة شهرين، وفق دراسة لمكتب الإحصاءات أجريت في مطلع يوليوز على 51 مليون مستأجر. 
ملايين العائلات فـ ميريكان غايتلاحو للزنقة حيت ماعندهومش باش يخلصو الكرا بسباب جايحة كورونا